32010D0181
L 083/12
SLUŽBENI LIST EUROPSKE UNIJE
16.02.2010.
ODLUKA VIJEĆA
od 16. veljače 2010.
o objavljivanju Preporuke 2010/190/EU s ciljem okončanja nedosljednosti s općim smjernicama gospodarskih politika u Grčkoj i uklanjanja rizika ugrožavanja pravilnog funkcioniranja ekonomske i monetarne unije
(2010/181/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 121. stavak 4.,
uzimajući u obzir prijedlog Komisije,
budući da:
(1)
Vijeće je 16. veljače 2010. donijelo Preporuku 2010/190/EU (1) s ciljem okončanja nedosljednosti s općim smjernicama gospodarskih politika u Grčkoj i uklanjanja rizika ugrožavanja pravilnog funkcioniranja ekonomske i monetarne unije.
(2)
Objavljivanje te Preporuke trebalo bi olakšati usklađenost ekonomskih politika država članica i Unije, doprinijeti boljem razumijevanju između gospodarskih subjekata i olakšati provedbu preporučenih mjera,
ODLUČILO JE:
Članak 1.
Preporuka 2010/190/EU s ciljem okončanja nedosljednosti sa širim smjernicama gospodarskih politika u Grčkoj i uklanjanja rizika ugrožavanja pravilnog funkcioniranja ekonomske i monetarne unije objavljuje se u Službenom listu Europske unije.
Članak 2.
Ova Odluka proizvodi učinke od 16. veljače 2010.
Sastavljeno u Bruxellesu 16. veljače 2010.